מתקפת המנע הישראלית נגד חזבאללה (אוגוסט 2024)

מתקפת המנע הישראלית נגד חזבאללה נערכה בחזית הצפונית במלחמת חרבות ברזל ב-25 באוגוסט 2024. המתקפה החלה לאחר שישראל זיהתה הכנות לתקיפה נרחבת מצד "חזבאללה", שאותה הגדיר חזבאללה בתור "השלב הראשון" בנקמה על ההתנקשות בפואד שוכר, המפקד הצבאי העליון של הארגון. ישראל ביצעה את ההתנקשות בשוכר שלושה שבועות קודם לכן בתגובה לפגיעת הרקטה במג'דל שמס. בשעה 04:30 לפנות בוקר, פתחה ישראל במכה מקדימה ובה 100 מטוסי קרב של חיל האוויר הישראלי תקפו אתרים וקני שיגור שנועדו לשגר אלפי טילים, רקטות ארטילריות וכטב"מים מתאבדים לעבר ישראל. בתקיפה הושמדו מאות משגרי רקטות ואלפי קני שיגור, ונהרגו לפחות 6 מחבלים. מנגד, מירי 320 רקטות חזבאללה וכ-20 כטב"מים אזרחית נפצעה קל ומספר מבנים נפגעו. חייל צה"ל אחד נהרג ונפצעו מספר חיילים משברי יירוט כושל. ערך מורחב – החזית הצפונית במלחמת חרבות ברזל בעקבות מתקפת הפתע על ישראל ופרוץ מלחמת חרבות ברזל, הצטרף ארגון "חזבאללה", המבוסס בלבנון, למעגל הלחימה בפתיחת אש ספורדית על גבול הצפון של ישראל. העימות הסלים בהדרגה במשך חודשים רבים, וישראל, שהתרכזה בלחימה ברצועת עזה, הכילה באופן חלקי את מתקפות חזבאללה, ותקפה מטרות טרור בלבנון באופן ממוקד ומוגבל. שני הצדדים שמרו על "כללי משוואה" שהגבילו את העימות: חזבאללה לא ירה לעבר מטרות עומק כגון חיפה ותל אביב, וישראל נמנעה מתקיפה של מטרות חזבאללה בביירות, בעוד צפון הארץ נתון לירי מתמיד שנותר ללא מענה ופתרון ארוך טווח. אותן "משוואות" התנפצו כאשר רקטת "פלק 1" ששיגר חזבאללה פגעה במגרש כדורגל במג'דל שמס והרגה 12 ילדים ישראלים. צה"ל השיב בסיכול ממוקד של פואד שוכר, המפקד הצבאי העליון של חזבאללה, וחסן נסראללה, העומד בראש הארגון, נשבע לנקום את מותו. בשבועות שלאחר ההתנקשות בפואד שוכר, הייתה ישראל בכוננות צבאית גבוהה לקראת מתקפת הנקם של חזבאללה, בעוד שהעימות המוגבל לאורך הגבול המשיך להתקיים כפי שהיה. הדרג הצבאי העליון המליץ לדרג המדיני לפתוח במתקפת מנע להסרת האיום, ומניעת היוזמה מידי חזבאללה ואיראן, ששקלה לבצע תקיפה משולבת נגד ישראל עם המיליציות הנוספות הפועלות בחסותה. ב-23 באוגוסט זוהו במודיעין הישראלי תזוזות צבאיות יוצאות דופן של חזבאללה. ארגון הטרור שינע ארסנל רקטי ובליסטי כבד, שכלל טילים מדויקים וכוון למטרות אסטרטגיות בצפון ובמרכז הארץ, לעבר דרום לבנון. בלילה בין 24 ל-25 באוגוסט זיהתה ישראל כוונה מיידית של חזבאללה לפתוח במתקפה גדולה בשעה 05:00 בבוקר, שתכסה את ישראל מגוש דן צפונה. לפי הדיווחים, המתקפה שתכנן חזבאללה הייתה אמורה לכלול שיגור אלפי רקטות ארטילריות וכטב"מים מתאבדים, כולל על גוש דן, וטילי קרקע-קרקע על אזור מחנות גלילות, בסיס יחידה 8200 ומטה המוסד. בשעה 04:30 פתח חיל האוויר הישראלי ביעף תקיפה כבד, שכלל כ-100 מטוסי קרב, והשמיד מאות מטרות שכללו אלפי קני שיגור ברחבי דרום לבנון. כל המשגרים שכוונו למרכז הושמדו. בתקיפות נהרגו לפחות 6 מחבלים. חיל האוויר סיכל בכך, בסדרת גלי תקיפות שהמשיכו עד לשעות הבוקר, את עיקר המתקפה של חזבאללה, והארגון שיגר 320 רקטות לעבר צפון ישראל ו-20 כטב"מים מתאבדים (שרובם יורטו), נתון קטן בהשוואה לתכנון המקורי של ארגון הטרור למתקפת הנקם. אזרחית נפצעה קל ומספר מבנים נפגעו משבריי ירוטים. לוחם בט"ש של פלגה 914 בחיל הים נפצע אנושות משבריי ירוט שפגעו בספינת דבורה ומאוחר יותר מת מפצעיו. פעולת ישראל נועדה למנוע פגיעה קשה בה ולסכל הסלמה כוללת של העימות. מיד בתום המתקפה המסיבית של חיל האוויר בלבנון ישראל נכנסה לכוננות ספיגה לקראת תגובת חזבאללה, והשאירה בידי הארגון את הברירה להימנע ממלחמה כוללת, בייחוד עתה, כשמכת הפתיחה שלו סוכלה מבעוד מועד. לאחר מתקפת המנע התעורר זעם רב אצל ראשי רשויות הצפון ותושביהם על כך שישראל הגיבה באופן משמעותי רק כאשר הירי כוון למרכז הארץ. ראשי הרשויות ראו בכך הפקרה של הצפון עד כדי כך שחלק מראשי הרשויות כינו את המבצע "מבצע שלום תל אביב". לאחר המתקפה שבה שגרת הירי והעימות המוגבל בגבול הצפון. ב-26 באוגוסט הגיעו הרמטכ"ל הרצי הלוי, ויושב ראש המטות המשולבים גנרל צ'ארלס בראון, לביקור ודיון בפיקוד צפון. בצל הביקור חזבאללה פתח בירי עשרות רקטות על קו העימות והגליל העליון. מזכ"ל חזבאללה חסן נסראללה נשא נאום ובו טען שהכטב"מים הצליחו לפגוע בבסיסי צה"ל בצפון ובמרכז, בהם מחנות גלילות. חזבאללה פרסם שקרים לתומכיו וישראל אפשרה לו לפעול במסגרת "מרחב הכחשה". מדיה וקבצים בנושא מתקפת המנע הישראלית נגד חזבאללה בוויקישיתוף כתבי ynet, היעדים שסוכלו במתקפת המנע והמסר הישראלי - אין כוונה להרחבת הפעולה, באתר ynet, 25 באוגוסט 2024 אבי אשכנזי, ‏מתקפת הענק של חיזבאללה שסוכלה: אלו האתרים הצבאיים שהיו על הכוונת, באתר מעריב אונליין, 25 באוגוסט 2024 כתבי ynet, התוכנית: שיגור מאות רקטות, לצד כטב"מים | צה"ל: סוכלה רוב המתקפה, אף בסיס לא נפגע, באתר ynet, 25 באוגוסט 2024 תיעודים חדשים מהתקיפות בלבנון ביממה האחרונה, באתר צה"ל, 25 באוגוסט 2024 הסיוע האמריקני והפגיעה ב-270 מטרות במקביל: דקה אחר דקה במכת המנע והמתקפה, באתר ynet, 25 באוגוסט 2024 יואב זיתון, 10 כטב"מים ו-35 רקטות במטח משולב | כך ניסה חזבאללה להכריע את כיפת ברזל, באתר ynet, 30 באוגוסט 2024 עדכון דובר צה"ל - 25.08, ערב, סרטון בערוץ "עדכוני צה"ל", באתר יוטיוב (אורך: 13:21), 25 באוגוסט 2024 הודעת דובר צה"ל. עדכון דובר צה"ל, באתר צה"ל, 25 באוגוסט 2024, עדכון דובר צה"ל - 25.08, ערב, סרטון בערוץ "עדכוני צה"ל", באתר יוטיוב (אורך: 13:21), 25 באוגוסט 2024. ד"ר משה אלעד, ‏שינוי המשוואה בצפון: רק מתקפה על לבנון תרתיע את נסראללה, באתר מעריב אונליין, 28 ביולי 2024 ליאור בן ארי, הפריצה לרשת הפנימית, הבקשה לעלות לקומה 7 - והטילים: כך חוסל פואד שוכר, באתר ynet, 18 באוגוסט 2024 ארז לין, אלפי טילים מונחים ומדויקים: עד לאן יכול להגיע ארסנל הנשק של חיזבאללה?, באתר ישראל היום, ‏11 באוגוסט 2024 כתבי ynet, צה"ל פתח במכת מנע בלבנון, חיזבאללה שיגר מטחים כבדים וכטב"מים לצפון, באתר ynet, 25 באוגוסט 2024 כתבי N12, ‏צה"ל פתח במתקפה להסרת איומים בלבנון, מצב מיוחד הוכרז בעורף, באתר ‏מאקו‏, 25 באוגוסט 2024 יואב זיתון, צה"ל: פגענו באלפי משגרים שחלקם כוונו למרכז הארץ, 100 מטוסים פעלו בו-זמנית, באתר ynet, 25 באוגוסט 2024 רועי קייס כרמלה מנשה איתי בלומנטל, צה"ל פתח במתקפת מנע נגד חיזבאללה בלבנון: "אנחנו תוקפים באופן יזום", באתר כאן – תאגיד השידור הישראלי, 24 באוגוסט 2024 ליאור בן ארי, חיזבאללה: המבצע הושלם בהצלחה, טענות ישראל יופרכו בנאום נסראללה ב-18:00, באתר ynet, 25 באוגוסט 2024 כתבי ynet, התוכנית: שיגור מאות רקטות, לצד כטב"מים | צה"ל: סוכלה רוב המתקפה, אף בסיס לא נפגע, באתר ynet, 25 באוגוסט 2024. סמ"ר דוד משה בן שיטרית ז"ל, באתר צה"ל יניב קובוביץ, עדי חשמונאי, פאדי אמון ויהונתן ליס, תקיפה נרחבת של צה"ל בדרום לבנון; חיזבאללה שיגר כ-200 רקטות לישראל, באתר הארץ, 25 באוגוסט 2024 ב ניסני, הרמטכ"ל האמריקני מבקר בישראל | תיעוד מפגישותיו עם הרמטכ"ל, באתר כיכר השבת, ‏26 באוגוסט 2024 ליאור בן ארי, נסראללה: אם תוצאות התקיפה לא יהיו משביעות רצון - נשמור זכות להגיב שוב, באתר ynet, 25 באוגוסט 2024. רועי קייס, התגובה שהסתבכה לנסראללה, באתר כאן – תאגיד השידור הישראלי, 25 באוגוסט 2024